Source: http://www.europarl.europa.eu/doceo/document/B-8-2018-0121_RO.html
Timestamp: 2019-12-16 02:42:40+00:00

Document:
Procedură : 2018/2541(RSP)
Stadii ale documentului : B8-0121/2018
388k 48k
referitoare la decizia Comisiei de a activa articolul 7 alineatul (1) din TUE în ceea ce privește situația din Polonia (2018/2541(RSP))
Auke Zijlstra, Nicolas Bay, Janice Atkinson, Lorenzo Fontana, Gilles Lebreton, Harald Vilimsky în numele Grupului ENF
Rezoluția Parlamentului European referitoare la decizia Comisiei de a activa articolul 7 alineatul (1) din TUE în ceea ce privește situația din Polonia (2018/2541(RSP))
– având în vedere propunerea motivată în conformitate cu articolul 7 alineatul (1) din Tratatul privind Uniunea Europeană în ceea ce privește statul de drept în Polonia din 20 decembrie 2017: Propunere de decizie a Consiliului privind constatarea unui risc clar de încălcare gravă de către Republica Polonă a statului de drept (COM(2017)0835),
– având în vedere declarația Comisiei din 28 februarie 2018 referitoare la decizia sa de a activa articolul 7 alineatul (1) din TUE în ceea ce privește situația din Polonia;
A. întrucât în Rezoluția sa anterioară din 15 noiembrie 2017 referitoare la situația statului de drept și a democrației în Polonia(1) se afirmă că situația actuală din Polonia prezintă un risc clar de încălcare gravă a valorilor menționate la articolul 2 din TUE,
1. constată că nu a existat nicio încălcare a statului de drept din partea Republicii Polone;
2. reamintește că Guvernul Republicii Polone a fost ales cu o largă majoritate de voturi și continuă să se bucure de un sprijin tot mai mare din partea populației sale;
3. consideră că orice încercare de a interveni în afacerile interne ale statelor membre este nefondată;
4. își reafirmă în mod solemn angajamentul față de principiile fundamentale ale identității și suveranității naționale, principii care formează un tot indivizibil cu principiul libertății;
5. își reafirmă cu tărie angajamentul față de principiul subsidiarității, consacrat la articolul 5 din TUE;
6. consideră că vizarea de către Comisie a partidului aflat la guvernare în Republica Polonă este nejustificată și motivată politic;
7. reamintește că Comisia nu este un organ politic, ci organul executiv al Uniunii Europene și trebuie să respecte în mod strict tratele, în special articolul 5 din TUE și articolul 6 din Tratatul privind funcționarea Uniunii Europene (TFUE);
8. respinge decizia Comisiei din 20 decembrie 2017 de a activa articolul 7 alineatul (1) din TUE în ceea ce privește situația din Polonia;
9. invită Comisia și Consiliul oprească procedura de activare a articolului 7;
10. încredințează Președintelui sarcina de a transmite prezenta rezoluție Comisiei și Consiliului, Președintelui, Guvernului și Parlamentului Poloniei, precum și guvernelor și parlamentelor statelor membre și Consiliului Europei.
Texte adoptate, P8_TA(2017)0442.
Ultima actualizare: 23 februarie 2018 Notă juridică

References: articolul 7
 articolul 7
 articolul 7
 articolul 7
 articolul 2
 articolul 5
 articolul 5
 articolul 6
 articolul 7